Jean Villot

Jean Villot (født 11. oktober 1905 i Saint-Amánt-Tallende i Frankrike, død 9. mars 1979 i Roma) var en av Den katolske kirkes kardinaler. Han var Den hellige stols kardinalstatssekretær fra 1969 og for resten av Pave Paul VIs pontifikat, og deretter under pave Johannes Paul I og  pave Johannes Paul II til sin død i 1979.

Liv og virke
 Bakgrunn 
Jean Villot var det eneste barn av Joseph og Marie (født Laville) Villot. Før han gjorde militærtjeneste til august 1924, studerte han til prest ved seminarer i Riom, Clermont og Lyon. Han ble novise hos maristene den 7. september 1925, men avsluttet dette tre måneder etter.

Han studerte så ved Institut Catholique de Paris og ved det pavelige athenæum «Angelicum» i Roma, der han tok doktorgrader i kanonisk rett og i katolsk teologi i 1934 med et arbeide med emnet Le pape Nicolas II et le décret de 1059 sur l'élection pontificale."The Cardinals of the Holy Roman Church". Biographical Dictionary (1903-2011). Ch. V. fiu.edu

Prest
Han ble presteviet i 1930 i Roma, og fortsatte så sine studier frem til 1934. Frem til 1950 hadde han forskjellige akademiske og pastorale stillinger i Frankrike, og han ble så utnevnt til apostolisk protonotar.

Hjelpebiskop i Paris
Villot ble i september 1954 utnevnt til titulærbiskop av Vinda og hjelpebiskop for Erkebispedømmet Paris. Den 12. oktober samme år ble han bispeviet av kardinal Maurice Feltin, erkebiskop av Paris; medkonsekrerende var erkebiskop Emile Maurice Guerry av Cambrai, og biskop Pierre-Abel-Louis Chappot de la Chanonie av Clermont.

Koadjutorbiskop av Lyon
I desember 1959 ble han så titulærerkebiskop av Bosporo, og koadjutor-biskop med etterfølgelsesrett i erkebispedømmet Lyon. 
Erkebiskop av Lyon
Etter å ha vært undersekretær for det Andre Vatikankonsil (1962–1964) ble han i januar 1965 erkebiskop av Lyon.

Kardinal
Ved konsistoriet i februar 1965 ble han kreert til kardinalprest.

I 1967 ble han prefekt for Kongregasjonen for konsilet (den nåværende Kongregasjonen for kleresiet), og i 1969 ble han kardinalstatssekretær og president for Den pavelige kommisjon for Vatikanstaten og Administrasjonen for Den hellige stols patrimonium.

Han ledet konklavet i august 1978 og konklavet i oktober 1978, ettersom han var den høyest rangerte kardinal med stemmerett da dekanus for kardinalkollegiet var over 80 år gammel.

Han døde i Roma 9. mars 1979, og ble gravlagt i sin titularkirke, SS. Trinità al Monte Pincio.

 Episkopalgenealogi 
Hans episkopalgenealogi er:
 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Giovanni Francesco Albani (1720-1803) *1760
 Kardinal Carlo Rezzonico den yngre (1724-1799) *1773
 Kardinal Antonio Dugnani (1748-1818) *1785
 Erkebiskop Jean-Charles de Coucy (1746-1824) *1790
 Kardinal Gustave-Maximilien-Juste de Croÿ-Solre (1773-1844) *1820
 Biskop Charles-Auguste-Marie-Joseph Forbin-Janson (1785-1844) *1824
 Kardinal François-Auguste-Ferdinand Donnet (1795-1882) *1835
 Biskop Charles-Emile Freppel (1827-1891) *1870
 Kardinal Louis-Henri-Joseph Luçon (1842-1930) *1888
 Kardinal Charles-Henri-Joseph Binet (1869-1936) *1920
 Kardinal Maurice Feltin (1883-1975) *1928
 Kardinal Jean-Marie Villot (1905-1979) *1954http://www.catholic-hierarchy.org/bishop/bvillot.html, lest 14. november 2020

Litteratur
 Wenger, Antoine: Le cardinal Jean Villot 1905-1979: Secretaire d'état de trois papes'', Desclée de Brouwere, Paris, 1989 

 Referanser 

 Eksterne lenker 
 Biografi på The Cardinals of the Holy Roman Church

Kategori:Franske kardinaler
Kategori:Franske katolske biskoper
Kategori:Franske katolske biskoper i den romerske kurie
Kategori:Linjen Rebiba
Kategori:Deltakere på Andre Vatikankonsil
Kategori:Personer fra departementet Puy-de-Dôme
Kategori:Fødsler i 1905
Kategori:Dødsfall i 1979